ขนมปังรูปปลา เห็นช่วงนี้มีแต่เพื่อนๆแชร์อยู่หน้า Facebook เต็มไปหมด เราก็ไม่เคยกิน อยากรู้รสชาติเป็นไงเห็นมีแต่คนไปกิน ด้วยความอยากรู้ อยากลอง วันนี้เลยไปบุกร้าน "Croissant Taiyaki" เพื่อชิมเจ้าปลาน้อยดู เมื่อไปถึงกับตะลึง คนเข้าคิวเยอะมาก แต่ไหนๆก็มาแล้วต้องลองให้ได้ เลยไปเข้าคิวรอประมาณ 45 นาที ก็ได้เวลาสั่ง เลยลองชิมไส้ถั่วแดง 60 บาท และคัสตาร์ดเย็น 65 บาท สำหรับรสชาติไส้ถั่วแดงและคัสตาร์ดจะมีน้ำตาลโรยอยู่ที่ตัวแป้ง โดยส่วนตัวเราว่าโรยเยอะไป สำหรับคนที่ไม่ชอบทานหวานอาจจะไม่ชอบเท่าไร แต่แป้งกับไส้โดยรวมรสชาติเข้ากันได้ดี แต่แนะนำว่าซื้อมาแล้วควรกินเลยตอนที่ยังร้อนๆ จะได้รสชาติที่อร่อยจริงๆ ถ้าทิ้งไว้นานตัวแป้งจะแข็ง เมื่อนำมาอุ่นรสชาติก็จะไม่อร่อยเหมือนเดิม
